##### C:\Users\Usuario\Desktop\Ord-17-C-1-10\Cua-17-fano\Ramos-A.jpg[Domingo de Ramos](https://es.pinterest.com/pin/560487116111754617/)ORAMOS EN FAMILIA

##### 5 de abril de 2017

**SEMANA SANTA**

**RAMOS**

##### Mt. 26: *"Realmente este era Fillo de Deus"*

**Mensaxe: Comeza a Semana Santa:**

**Con RAMOS acompañamos a Cristo na Cruz cara á VIDA.**

|  |
| --- |
| 1. **ACOLLIDA** |

Os nenos, os días anteriores, preparan un debuxo dunha palma ou dun ramo cunha palabra “ Hosanna”, e colocámola na xanela; os maiores preparamos un ramo cunha cinta branca e poñémolo no balcón ou na porta de entrada, uníndonos á misa de Ramos do sacerdote na parroquia. Na mesa colocamos un crucifixo. Se se tocan as campás na parroquia poderíase acompañar axitando panos ou ramos.

**Nai:** Despois de prepararnos durante a Coresma, iniciamos hoxe a semana Santa: os días en que celebramos a Paixón, Morte e Resurrección de Xesús. Durante estes días centrais da nosa fe miremos a Cristo, o seu amor entregado, sepulto e resucitado, que a todos nos regala vida abundante.

*-No nome do Pai do Fillo e do Espírito Santo. Amén*

*O Señor Xesús, que se entrega ata a morte para darnos vida, sexa convosco.*

**Todos: E contigo tamén.**

**Nai:** Vivimos este tempo distinto confinados en nosas casas pero sentindo a proximidade de Deus, causa da nosa alegría, que nos acompaña, nos sostén e fortalece nos momentos de debilidade.

Seis días antes da solemnidade da Pascua, cando Xesús ía á cidade de Xerusalén, saíron ao seu encontro os nenos: nas mans tomaron ramos e aclamaban gritando:

**Todos: *Hosanna nas alturas, bendito ti que viñeches con abundante misericordia.***  

|  |
| --- |
| **2. PALABRA DE DEUS** |

**Pai:** Escoitamos con atención a lectura da Paixón, que nos conmoverá e nos impactará moitísimo. Todo se cumpre en Xesús. E, sobre todo, Xesús vai ata o final con todas as consecuencias: entregará ata a última pinga do seu sangue para revelarnos o inmenso amor que Deus nos ten. Escoitemos con moita atención.

Distribuímos os distintos papeis para ler a Paixón. Podería ler o pai a C (cronista ou narrador) e a nai S (senado) e X (Xesús). Se os nenos participan, a nai de cronista, o pai de cronista, a nai de Xesús e os fillos de intercalándose de senado.

**Paixón do noso Señor Xesucristo segundo san Mateo 23, 1-49** (breve)

1. **XESUS ANTE PILATO*:*** *Es ti o rei dos xudeus?*

C. **Naquel tempo, Xesús foi levado ante o gobernador Poncio Pilato, e este preguntoulle:**

S. *«Es ti o rei dos xudeus?».*

C. **Xesús respondeu:**

X. *«Ti o dis».*

C. **E, mentres o acusaban, os sumos sacerdotes e os anciáns non contestaba nada. Entón Pilato preguntoulle**:

S. *« Non oes cantos cargos presentan contra ti?».*

C. **Como non contestaba a ningunha pregunta, o gobernador estaba moi estrañado. Pola festa, o gobernador adoitaba liberar un preso, o que a xente quixese. Tiña entón un preso famoso, chamado Barrabás. Cando a xente acudiu, díxolles Pilato:**

S. *«A quen queredes que vos solte, a Barrabás ou a Xesús, a quen chaman o Mesías?».*

C. **Pois sabía que llo entregaron por envexa. E, mentres estaba sentado no tribunal, a súa muller mandoulle a dicir:**

S. *«Non te metas con ese xusto porque esta noite sufrín moito soñando con el».*

C. **Pero os sumos sacerdotes e os anciáns convenceron a xente para que pedisen a liberdade de Barrabás e a morte de Xesús. O gobernador preguntou:**

S. *«A cal dos dous queredes que vos solte?».*

C. **Eles dixeron:**

S. *«A Barrabás».*

C. **Pilato preguntoulles:**

S. *«E que fago con Xesús, chamado o Mesías?».*

C. **Contestaron todos:**

S. *«Sexa crucificado».*

C. **Pilato insistiu:**

S. *«Pois, que mal fixo?».*

C. **Pero eles gritaban máis forte:**

S. *«Sexa crucificado!».*

C. **Ao ver Pilato que todo era inútil e que, ao contrario, estaba a formarse un tumulto, tomou auga e lavouse as mans ante a xente, dicindo:**

S*. «Son inocente deste sangue. Alá vós!»*

C. **Todo o pobo contestou:**

S. *«Caia o seu sangue sobre nós e sobre os nosos fillos!».*

C. **Entón soltoulles a Barrabás; e a Xesús, despois de azoutalo, entregouno para que o crucificasen.**

1. **Os SOLDADOS BÚRLANSE** *Salve, rei dos xudeus!*

C. **Entón os soldados do gobernador levaron a Xesús ao pretorio e reuniron ao redor del a toda a cohorte: espírono e puxéronlle un manto de cor púrpura e, trenzando unha coroa de espiñas, cinguíronlla á cabeza e puxéronlle unha cana na man dereita. E, dobrando ante el o xeonllo, burlábanse del dicindo:**

S. *«Salve, rei dos xudeus!».*

C. **Logo cuspíanlle, quitábanlle a cana e golpeábanlle con ela na cabeza. E, terminada a burla, quitáronlle o manto, puxéronlle a súa roupa e levárono a crucificar.**

**C.CRUCIFIXIÓN** *Crucificaron con el a dous bandidos*

C. **Ao saír, atoparon a un home de Cirene, chamado Simón, e forzárono a levar a súa cruz. Cando chegaron ao lugar chamado Gólgota (que quere dicir lugar de «a Caveira»), déronlle a beber viño mesturado con fel; el probouno, pero non quixo bebelo. Despois de crucificalo, repartíronse a súa roupa botándoa a sortes e logo sentaron a custodialo. Encima da cabeza colocaron un letreiro coa acusación: «Este é Xesús, o rei dos xudeus». Crucificaron con el a dous bandidos, un á dereita e outro á esquerda.**

**D. COS LADRÓNS** *Se es Fillo de Deus, baixa da cruz*

C. **Os que pasaban, inxuriábano, e, meneando a cabeza, dicían:**

S. *«Ti que destrúes o templo e reconstrúelo en tres días, sálvate a ti mesmo; se es Fillo de Deus, baixa da cruz».*

C. **Igualmente os sumos sacerdotes cos escribas e os anciáns burlábanse tamén dicindo:**

S. *«A outros salvou e el non se pode salvar. É o Rei de Israel!, que baixe agora da cruz e crerémolo. Confiou en Deus, que o libre se é que o ama, pois dixo: “Son Fillo de Deus”».*

C. **Da mesma maneira os bandidos que estaban crucificados con el insultábano.**

**E. MORTE DE JESÚS** *«Elí, Elí, lemá sabaqtaní?»*

C. **Desde a hora sexta ata a hora nona viñeron tebras sobre toda a terra. Á hora nona, Xesús gritou con voz potente:**

X. *« Elí, Elí, lemá sabaqtaní?».*

C. **(É dicir:**

X. *«Meu Deus, meu Deus, por que me abandonaches?»).*

C. **Ao oílo algúns dos que estaban alí dixeron:**

S. *«Está a chamar a Elías».*

C. **Enseguida un deles foi correndo, colleu unha esponxa empapada en vinagre e, suxeitándoa nunha cana, deulle de beber. Os demais dicían:**

S. *«Déixao, a ver se vén Elías salvalo».*

C. **Xesús, gritando de novo con voz potente, exhalou o espírito.**

**F. O VEO RACHOUSE** *(Todos axeonllan, e faise unha pausa).*

C. **Entón o veo do templo rachouse en dous de arriba abaixo; a terra tremeu, as rocas racháronse, as tumbas abríronse e moitos corpos de santos que morreran resucitaron e, saíndo das tumbas despois que el resucitou, entraron na cidade santa e aparecéronse a moitos. O centurión e os seus homes, que custodiaban a Xesús, ao ver o terremoto e o que pasaba, dixeron aterrorizados:**

S. *«Verdadeiramente este era Fillo de Deus».*

X. **Palabra do Señor.**

**REFLEXIÓN ORANTE** *(Pódese poñer música de fondo).*

*-O domingo de Ramos Xesús entra en Xerusalén aclamándoo nenos e maiores: -«“Hosanna” ao Fillo de David! Bendito o que vén no nome do Señor! “ Hosanna” nas alturas!». É Xesús o meu Rei e Señor? Antepóñoo sempre a todo?*

*-Logo lemos a Paixón: Prepárome persoalmente e en familia para vivir a Semana santa con intensidade? Oímos unha chea de nomes: Xudas traizóao, Pedro négao, Pilato lava as mans e condénao, os soldados búrlanse e azóutano, o pobo acúsao, o Cirineo carga coa Cruz… Son coma un deles?*

Tamén se podería utilizar para a reflexión un destes vídeos:

-“Quen é este?”, Verbo Divino 2017, reflexión de ramos: <https://www.youtube.com/watch?v=vhlcW4iRHII>

-Ramos, película de Xesús de Nazaré: <https://www.youtube.com/watch?v=ZOM-7c5VHEU&list=PLD0D1381BEAF3866F&index=29>

|  |
| --- |
| **3. ORACIÓN DA COMUNIDADE** |

[](https://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiZvbnwvYbTAhXJVxQKHZACAAsQjRwIBw&url=https://noticias.terra.com.mx/tecnologia/internet/tuiteros-parodian-la-pasion-de-cristo-el-viernes-santo,ab10b7cf7e7bd310VgnVCM3000009acceb0aRCRD.html&bvm=bv.151325232,d.d24&psig=AFQjCNF3F2uccp02seiuZ6J_jMCe9FQl_g&ust=1491246921081860)Nai: *A Deus, Pai amigo da vida, oramos con fe, dicindo:*

Todos: ***-Creo Señor, dános a túa Vida.***

Pai: Pola Igrexa. Para que anuncie con claridade a mensaxe de luz e salvación de Xesús a todos os homes e mulleres do noso tempo. ***Oremos.***

Fillo 1: Por todos os crentes para que vivamos esta semana santa especial con paixón, ao lado de Xesús que dá a súa vida para salvarnos. ***Oremos.***

Fillo 2: Por todos os nenos e nenas, pais e familias enteiras que, neste domingo, non podemos facernos presentes na nosa parroquia. Para que sintamos o consolo de Xesús que co seu paso pola morte e a resurrección nos anima a apostar pola vida e a loitar pola saúde poñéndonos ao lado dos que nos necesitan. ***Oremos.***

Fillo 1: Por nós que aclamado a Xesús cos nosos cantos e palmas. Para que nunca lle deamos as costas e o defendamos coas nosas palabras e obras. ***Oremos.***

Fillo 2: Polos que están sos nos hospitais e/ou residencias, polos que o pasan mal, polos que fan tantas horas de traballo para que nós esteamos confinados, por todos os falecidos. ***Oremos.***

Pai: Finalmente pidamos para que, nesta Semana Santa, fagamos máis oración. Para que escoitemos con atención a Palabra de Deus e a intentemos facer vida en nós. ***Oremos.***

Nai: *Escoita, Señor, a oración confiada que che diriximos. Por XCNS.*

**Noso Pai…**

|  |
| --- |
| **4. ACCIÓN DE GRAZAS: Oración de Ramos** |

Hoxe, Xesús, neste domingo de Ramos es aclamado en Xerusalén, como Rei e Señor, e o mesmo que entón, tamén che gritamos Hosanna, dicímosche que te queremos, que te recoñecemos como o Mesías, o Fillo de Deus feito home para salvarnos.

O Xoves Santo lembrarémoste no cenáculo dándote como comida, lavando os pés aos apóstolos en sinal de servizo e ensinándonos o teu mandamento: *“amádevos uns aos outros como eu vos amei”.*

O Venres Santo percorreremos o camiño da paixón para chegar con tristeza á túa crucifixión e estar contigo ao pé da túa cruz. Así chegaremos con enorme ao domingo á Pascua do Señor, o paso da morte á vida a vitoria de Deus. Estamos, Xesús, na recta final da túa vida, que sintetiza toda a túa existencia. Grazas porque dás a túa vida por min, para salvarme, por amor. Grazas pola túa vida e pola túa morte e sobre todo grazas pola túa resurrección. Axúdanos a vivir a túa paixón como a nosa paixón para participar da túa resurrección. Amén.

**Nai:** -**Que o señor nos bendiga e nos gardes a todos.**

**Todos: -Amén.**

**Canto: -Contigo vamos, Joaquín Madurga:** [**https://www.youtube.com/watch?v=dTVN4C7vGGo**](https://www.youtube.com/watch?v=dTVN4C7vGGo)

****

**ALGUNAS SUGERENCIAS:**

**-Podemos preparar a celebración de Ramos vendo o anaco da paixón da película “Xesús de Nazaré.**

-Ramos, película de Xesús de Nazaré: <https://www.youtube.com/watch?v=ZOM-7c5VHEU&list=PLD0D1381BEAF3866F&index=29>)

**Ou en debuxos:**  -Semana Santa, debuxos, 22m.53s.: <https://www.youtube.com/watch?v=1rNWs28sd9c> (debuxos)

**-Despois da paixón poderíamos reflexionar ante o Crucifixo como santo Ignacio: “Que fixen por Xesús? Que fago por el? Que vou facer por el?”**

**-Representación do evanxeo:** Podemos acompañar a lectura cun power point con fotos-escenas da película “Xesús de Nazaré”.

**-OUTROS VÍDEOS:**

Viacrucis dos nenos 1-2: <https://www.youtube.com/watch?v=44JYld-2Slw>

Viacrucis dos nenos 2-2: <http://www.youtube.com/watch?v=g7gXsehCo54>

Debuxos - A Paixón - Semana Santa) <http://www.youtube.com/watch?v=1rNWs28sd9c>

A entrada triunfal en Xerusalén, película: <http://youtu.be/cKI84iy0Jrw>

